અમદાવાદમાં ગુજરાત હાઈકોર્ટની પાસે આવેલ કે.એસ.દઢીયા મૂકબધિર શાળામાં ચિત્રસ્પર્ધાનું આયોજન કરવા માટે અમદાવાદ સ્પંદન ટીમના સદસ્ય પ્રતિષ્ઠા શ્રીવાસ્તવ દ્વારા ૪ દિવસ અગાઉ મંજુરી લેવામાં આવી હતી.તા.૧૧મી ફેબ્રુઆરી, શનિવારના રોજ બધા સભ્યો અગાઉ નિર્ધારીત કરેલ સ્થળ પર એકઠા થયા અને ત્યારબાદ કે.એસ.દઢીયા મૂકબધિર શાળામાં ગયા. સૌ પ્રથમ શાળાના હોલમાં બધા વિદ્યાર્થીઓને એકઠા કરવામાં આવ્યા. ત્યારબાદ બધા વિદ્યાર્થીઓને ફાઈન ભાષામાં સ્પર્ધા વિશે સમજાવવામાં આવ્યુ અને પછી બધાને ડ્રોંઈગ શીટનું વિતરણ કરવામાં આવ્યું. સ્પર્ધા માટે ૪૦ મિનિટનો સમય આપવામાં આવ્યો હતો. સ્પર્ધા દરમિયાન સ્પંદન ટ્રસ્ટના સદસ્યો દ્વારા ઈશારા વડે વિદ્યાર્થીઓને ઉત્સાહીત કરવામાં આવ્યા હતા. કુલ ૬૫ વિદ્યાર્થીઓ એ ચિત્રસ્પર્ધા માં ભાગ લીધો હતો.સ્પર્ધા સમાપ્ત થયા બાદ ૧ થી ૫ નંબર આપવામાં આવ્યા હતા.નિર્ણાયક તરીકે શ્વેતા યાદવ, દિશા કલોલા, ચાર્મી બાથીયા, શિવાંગી પટેલ, ખુશ ઠાકર દ્વારા માર્ક્સ અને નંબર આપવામાં આવ્યા હતા.જે વિદ્યાર્થીઓનો નંબર આવ્યો હતો તેઓને વિવિધ ઈનામો આપીને પ્રોત્સાહિત કરવામાં આવ્યા હતા. ઈનામો લેતી વખતે વિદ્યાર્થીઓનો ચહેરા પર ગૌરવની રેખાઓ ઉપસી આવી હતી.